Ministru kabineta noteikumu projekta “Grozījumi Ministru kabineta 2012. gada 7. februāra noteikumos Nr.99 “Noteikumi par valsts un Eiropas Savienības atbalsta piešķiršanu biškopībai, tā administrēšanas un uzraudzības kārtību”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2012. gada 7. februāra noteikumos Nr.99 „Noteikumi par valsts un Eiropas Savienības atbalsta piešķiršanu biškopībai, tā administrēšanas un uzraudzības kārtību”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir Ministru kabineta 2012.gada 7.februāra noteikumi Nr.99 „Noteikumi par valsts un Eiropas Savienības atbalsta piešķiršanu biškopībai, tā administrēšanas un uzraudzības kārtību” (turpmāk – noteikumi). Noteikumu projekta mērķis ir precizēt kārtību, kādā piešķir, administrē un uzrauga valsts un Eiropas Savienības atbalstu biškopībai par Latvijas biškopības programmā noteiktiem pasākumiem.Tā kā Eiropas Komisija saskaņā ar Padomes 2013. gada 17. decembra Regulas (EK) Nr.1308/2013, ar ko izveido lauksaimniecības tirgu kopīgu organizāciju un atceļ Padomes regulas (EK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007, (turpmāk – Regula Nr.1308/2013) 56. un 57.panta prasībām ir izstrādājusi jau spēkā stājušos Komisijas 2015. gada 11. maija Deleģēto Regulu (ES) Nr.2015/1366, ar ko Eiropas Parlamenta un Padomes Regulu (ES) Nr.1308/2013 papildina attiecībā uz biškopības nozari, (turpmāk – Regula Nr.2015/1366) un Komisijas 2015. gada 6. augusta Īstenošanas Regulu (ES) Nr.2015/1368, ar ko paredz noteikumus par to, kā Eiropas Parlamenta un Padomes Regulu (ES) Nr.1308/2013 piemēro attiecībā uz atbalstu biškopības nozarē (turpmāk – Regula Nr.2015/1368), un Latvijā nākamajam periodam ir izstrādāta Latvijas biškopības programma 2017.–2019.gadam, ir nepieciešami grozījumi un precizējumi noteikumos.Eiropas Savienības normatīvos aktos par atbalstu biškopības nozarē ir noteikts, ka dalībvalsts pienākums ir sagatavot un noteiktā termiņā sniegt informāciju Eiropas Komisijai, tāpēc noteikumu projektā ir paredzēta informācijas apmaiņa starp Lauku atbalsta dienestu, atbalsta pretendentu un Zemkopības ministriju, lai nodrošinātu atbilstošas informācijas savlaicīgu sagatavošanu un nosūtīšanu Eiropas Komisijai. Noteikumu projektā precizēts biškopības gads, kas ir mainīts, pamatojoties uz Regulā Nr.2015/1368 noteikto (spēkā esošajos noteikumos biškopības gads ir no 1.09. līdz 31.08., bet noteikumu projektā tas noteikts no 1.08 līdz 31.07.). Tā kā ir izdarīti grozījumi normatīvajos aktos par lauksaimniecības dzīvnieku, ganāmpulku un novietņu reģistrēšanu, kuros noteikts jauns bišu saimju reģistrēšanas termiņš (tagad reģistrā dati par bišu saimju skaitu jāziņo pēc stāvokļa kārtējā gada 1.maijā), tad arī tas ir jāmaina (noteikumos termiņš ir noteikts pēc stāvokļa 1.jūlijā). Tāpat noteikumu projektā ir mainīts atbalsta pretendenta pārskata iesūtīšanas termiņš (saistībā ar biškopības gada maiņu) Lauku atbalsta dienestam, lai tas nodrošinātu atbilstošu administrēšanu un savlaicīgu atbalsta piešķiršanu atbalsta pretendentam par īstenotajiem pasākumiem saistībā ar biškopības programmu.  |
| 3. | Projekta izstrādē iesaistītās institūcijas | Lauku un atbalsta dienests |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz bišu saimju īpašniekiem un turētājiem un Latvijas Biškopības biedrību un tās reģionu nodaļas. Datu centra elektroniskajā datubāzē ir reģistrēts 2931 biškopis. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus, ne arī veicamās darbības.  |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido juridiskas personas, nepārsniedz 2000 *euro* gadā. |
| 4. | Cita informācija | Nav. |

*Anotācijas III - IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007.Komisijas 2015. gada 11. maija Deleģētā Regula (ES) Nr.2015/1366, ar ko Eiropas Parlamenta un Padomes Regulu (ES) Nr.1308/2013 papildina attiecībā uz biškopības nozari.Komisijas 2015. gada 6. augusta Īstenošanas Regula (ES) Nr.2015/1368, ar ko paredz noteikumus par to, kā Eiropas Parlamenta un Padomes Regulu (ES) Nr.1308/2013 piemēro attiecībā uz atbalstu biškopības nozarē. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007 (turpmāk – Regula Nr.1308/2013);Komisijas 2015. gada 11. maija Deleģētā Regula (ES) Nr.2015/1366, ar ko Eiropas Parlamenta un Padomes Regulu (ES) Nr.1308/2013 papildina attiecībā uz biškopības nozari (turpmāk – Regula Nr.2015/1366);Komisijas 2015. gada 6. augusta Īstenošanas Regula (ES) Nr.2015/1368, ar ko paredz noteikumus par to, kā Eiropas Parlamenta un Padomes Regulu (ES) Nr.1308/2013 piemēro attiecībā uz atbalstu biškopības nozarē (turpmāk – Regula Nr.2015/1368). |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2015/1368 8.pants | Noteikumu projekta 2.punkts  | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/1368 2.pants un Regulas Nr.1308/2013 55.panta 4.punkts. | Noteikumu projekta 3.punkts (noteikumu 3.punkts). | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/1368 10. un 11. pants | Noteikumu projekta 4.punkts (noteikumu 4.2.punkts). | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | – |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | – |
| Cita informācija | Nav. |

*Anotācijas V sadaļas2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļa vietnē [www.zm.gov.lv](http://www.zm.gov.lv) Par noteikumu projektu ir elektroniski informēta Lauksaimnieku organizāciju sadarbības padome (LOSP), Zemnieku saeima, Latvijas Lauksaimniecības kooperatīvu asociācija, Latvijas biškopības biedrība un Lauku atbalsta dienests. |
| 2. | Sabiedrības līdzdalība projekta izstrādē | Notika sanāksme un elektroniska sarakste ar noteikumu projekta izstrādē iesaistīto institūciju un Latvijas Biškopības biedrību, kas ir sniegušas priekšlikumus un izteikušas komentārus par noteikumu projektu. |
| 3. | Sabiedrības līdzdalības rezultāti | Izteiktie komentāri un iebildumi ir ņemti vērā, kā arī panākta vienošanās sanāksmē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs J.Dūklavs

15.06.2016. 16:18

1277

I.Lavrinoviča

67027528, Ineta.Lavrinovica@zm.gov.lv